Tasmański djoboł (łać. "Sarcophilus harrisii") je gatōnek taszkowca ze familiji "Dasyuridae", jedziny ze zorty "Sarcophilus". Postrzednij srogości ze podanym na wusztlik szwancym, we kerym trzimie zapasy tłuszczu, a srogōm łepōm, bezcōż mo nojsrogszo śōła bajśniyńco we stosōnku do wogi ze wszyjskich teroźnich cyckoczy. Szłapy s przodku mo dugsze kej ze zadku, co niy je ôbyczne lo taszkowcōw. Czornyj farby ze biołym kraglym a rōżowōm sznupōm. Je ôd 57 do 65 cm dugi a woga mo 6-9, niykej trefio sie aże 11 kg. Wōnio fest niymiōło kej mo bojōnczka (we tym je podany na skunksa), robi sroge larmo a żere choby przepadzity - ôd uōnych zachowańōw przidano uōnymu miano "djoboł", a "tasmański" skirz tygo co żywobyje na Tasmaniji. Terozki je to zagrożōny gatōnek, m. in. skirz raka pyska mianowanygo DFTD.